Her er Maren Platou på luksusfest med Kygo og familien hans
I slutten av mars viste VG bilder av Kyrre Gørvell-Dahll (24) i omfavnelse med Maren Platou (23). Se dem her. Lørdag bekreftet Kygo at Platou er hans kjæreste. Artisten har lenge vært åpen om at han ikke er singel, men først nå gjør han det klart hvem som har kapret Norges største internasjonale popstjerne på lang tid. Ifølge Kygo er kjæresten med ham rundt i verden så ofte hun kan, når sykepleierstudiene ved NTNU i Ålesund tillater det. En av disse anledningene var i mars, da hun ble med Kygo på en fest av den fjonge sorten. Den fant sted på den eksklusive restauranten Komodo i Miami. Fikk du med deg? Aurora avlyser Anledningen for sammenkomsten var utgivelsen av luksusmagasinet Haute Living, hvor Kygo figurerte på omslaget. Til stede var også Kygos mor, Kjersti Gjerde, og Kygos stefar og assisterende manager, Jan M. Bjordal. Blant de øvrige gjestene var Kygo-manager Myles Shear (23) og hans foreldre, Gary og Dana Shear. Gary Shear skal være en av Floridas mest velstående forretningsmenn. Ifølge firmaet Capponi Shear Constructions' nettside har han 30 års erfaring med å bygge luksusboliger i Miami-området. Han forvalter angivelig flere hus til en verdi av 16 millioner kroner og oppover, og flere eiendommer verdt opp til over 150 millioner. Flere finansmagnater var i selskapet. Blant dem russiske Dmitry Zelenov, som i 2008 havnet på magasinet Forbes' liste over verdens dollarmilliardærer. En sportslegende var også på festen: Basketballspilleren Scottie Pippen, som sammen med Michael Jordan ledet Chicago Bulls til seks mesterskapstitler på åtti- og nittitallet. Kygo ser ut til å slå an i basketballkretser. Den amerikanske sportskanalen ESPN brukte ifølge Kygos gjestevokalist Parson James deres hit «Stole The Show» som avslutningslåt da basketgiganten Kobe Bryant spilte sin avskjedskamp denne uken: Is it okay to freak out about @espn using #stoletheshow as the ending song for @kobebryant last game!??? — Parson James (@iamparson)14.04.16, 06:01 En viktig musikkbransjekontakt for Kygo deltok også i moroa på Haute Living-sammenkomsten: Matt Medved, redaktør for elektronisk musikk i den amerikanske bransjebibelen Billboard, som hadde Kygo på forsiden av magasinet sitt kort tid før festen. Ifølge Haute Livings nettside ble det gjort mye stas på Kygo under festen. Selskapet fikk en spesiallaget sjokoladedessert oppkalt etter Kygos kommende debutalbum, «Cloud Nine». Artisten fikk også en eksklusiv klokke av merket Hublot, som skal ha en verdi på over 150.000 kroner – og tequila av typen Avión Reserva 44, med et bilde av Kygos ansikt i flasken. Kygo forteller TV2 at han ble sammen med Maren Platou omtrent samtidig med at karrieren hans tok av. Den hadde definitivt tatt av da VG sjekket inn på artistens Kygo Hotel i Bergen juni 2015. Der satt de to i muntert passiar sammen backstage – se billedserien her: I intervjuet med TV2 gjør Kygo det klart at det ikke har vært noen intensjon å holde kjærlighetsforholdet hemmelig. Paret har da også stilt villig opp på bilder for fans, som så har postet disse i sosiale medier – som her, med manageren i midten: VG har kontaktet Kygos assisterende manager, som opplyser at verken han selv, Kygo eller Maren Platou ønsker å kommentere denne saken. Ifølge arkivsøketjenesten Retriever har Platou heller ikke uttalt seg til pressen siden 2005, da hun var 12 år gammel og gikk på Skjold skole i Fana, Bergen. Da ble Platou intervjuet av Bergens Tidende, om RS (rytmisk sportsgymnastikk) – og om gutter. – De bråker så mye. Gutter bør gå på fotball og ikke på RS, mente Maren da. 11 år senere har hun kapret et popidol som bruker mye av fritiden på nettopp dette – og som i skrivende stund har både første- og annenplassen på VG-lista.
Å være Kygos kjæreste fører med seg oppmerksomhet – og festligheter av den eksklusive typen.